Villa Plumeria on ihastuttava villa isolla pihalla. Erittäin lapsiystävällinen kaikin puolin. Leikkikenttä ja lastenallas leluineen olivat kolmen lapsemme mieleen. Varsinainen uima-allas on riittävän iso uimiseen. Pihan grillialue on hyvin suunniteltu ja toimiva. Piha oli kaunis istua iltavalossa ja syödä ulkona. Talo oli erittäin siisti ja toimiva. Makuuhuoneet olivat viihtyisät. Keittiö oli täydellisesti varusteltu. Keittiön vieressä oli viihtyisä parveketerassi aamuaurinkoon, jossa söimme aamiaiset.
Vuokrasimme päiväksi auton ja teimme retken Haniaan. Muuten nautimme upeasta villasta ja sen vieressä olevasta rannasta. Sup-laudat olivat iloinen yllätys. Ranta oli juuri oiva poukama suppailla. Ranta oli matala ja sopiva lapsillemme (8-, 6- ja 2-vuotiaat).Suosittelen lämpimästi kohdetta etenkin lapsiperheille.
Omistaja oli joustava ja erittäin ystävällinen. Hän auttoi nopeasti kaikissa asioissa mitä eteemme tuli, esim. taksi lentokentälle,vuokra-auton hankinnassa ja neuvoi muutenkin käytännön asioissa.